ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-273608/11-2017

15.09.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1405/2017 (913/2017), за набавку Реконструкција возних слогова за кружно кретање одлагача – ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

У тачка 3.1 кон.документације је наведени су захтевани материјали за тражене позиције али не и захтеви за термичком обрадом истих.Да ли можете прецизирати, за све наведене позиције, које карактеристике/особине требају имати пре уградње/монтаже склопова?

**ОДГОВОР 1:**

За позицију 2 из техничке спецификације (точкови возних слогова) потребно је извршити термичку обраду побољшања до тврдоће 23 HRC, за позицију 3 (погонски зупчаници) потребно је извршити термичку обраду индукционог каљења површине зуба до тврдоће 50HRC и на дубини од 3mm, за позицију 4 (гоњени зупчаници) потребно је извршити термичку обраду побољшања до тврдоће 23HRC, за позицију 5 (погонска вратила) потребно је извршити термичку обраду побољшања до тврдоће 23HRC.

**ПИТАЊЕ 2:**

У тачка 3.1 кон.документације је наведено да треба бити акредитована лабораторија у којој је извршена Т.О.! Нисмо успели да пронађемо такву у Србији! Да ли је за вас прихватљиво да измените овај услов у смислу да лабораторија која контролише и издаје атест за термичком обрадом остварене карактеристике буде акредитована код АТС-а?

**ОДГОВОР 2:**

У питању је акредитација фирме која је извршила термичку обраду.

**ПИТАЊЕ 3:**

Обзиром на обимност посла и захтеване документације, да ли можете одложити рок за доставу понуда бар још 10 дана?

**ОДГОВОР 3:**

Наручилац ће извршити измену рока за подношење понуда. Обавештење о измени рока за подношење понуда биће објављено на Порталу јавних набавки и на интернет страници Наручиоца.

**ПИТАЊЕ 4:**

Која је процењена вредност за ову набавку?

**ОДГОВОР 4:**

Правилником о уређивању поступка јавне набавке у Јавном предузећу „Електропривреда Србије“ од 01.10.2015.године, предвиђено је да подаци о процењеној вредности набавки представљају пословну тајну у смислу закона којима се уређује застита пословне тајне и ти подаци се не објављују.

Имајући у виду напред наведено, процењена вредност предметне јавне набавке представља пословну тајну до момента отварања понуда.

**ПИТАЊЕ 5:**

Као заинтересована страна за учешће у ЈН бр. 3000/1405/2017 (913/2017) - Реконструкција возних слогова за кружно кретање одлагача - ТЕНТ Б, молимо Вас за појашњење. Додатни услов за учествовање у ЈН наводи се пословни капацитет који се доказује потврдама о референтним набавкама, које прате Уговори о реализацији тог посла. Уколико за одређени посао који смо одрадили није постојао Уговор, већ је купац одабрао нас као најповољнијег пружаоца услуга на основу достављених понуда, да ли је у том случају потврда о референтним набавкама са наведеним бројем рачуна (без броја Уговора) валидна?

**ОДГОВОР 5:**

Да. У том случају Понуђач ће у потврди уместо броја уговора навести број рачуна. Како у овом случају не постоји уговор, пожељно је уз копију рачуна доставити Записник о извршеној услузи, Записник о пријему или слично, на основу чега је испостављен рачун. У случају да ни овакав документ није сачињен, пожељно је уз копију рачуна приложити доказ о извршеном плаћању по основу истог. Наручилац подсећа да, у складу са ЗЈН, може захтевати оргиналне примерке свих приложених докумената на увид, може извршити проверу достављених података или тражити додатна појашњења која ће му помоћи приликом оцене понуда.

**ПИТАЊЕ 6:**

Да ли је потребно да сваки рачун који се приложи као доказ о референтним набавкама буде везан за одређени уговор

**ОДГОВОР 6:**

Одговор на ово питање је дат у одговору 5.

Наведена појашњења сматрају се саставним делом конкурсне документације за предметну јавну набавку.

Сагласно наведеним појашњењима Наручилац ће извршити иземну конкурсне документације и продужити рок за доставу понуда.

КОМИСИЈА ЗА ЈН 3000/1405/2017 (913/2017)